CELEX: 52005SC0834
Language: sk
Date: 2005-06-22 00:00:00
Title: Odporúčanie pre stanovisko Rady v súlade s ods. 3 článku 5 nariadenia Rady (ES) č. 1466/97 zo 7. júla 1997 k aktualizovanému programu stability Portugalska na roky 2005-2009

Dôležité právne oznámenie

|

52005SC0834

Odporúčanie pre stanovisko Rady v súlade s ods. 3 článku 5 nariadenia Rady (ES) č. 1466/97 zo 7. júla 1997 k aktualizovanému programu stability Portugalska na roky 2005-2009  /* SEK/2005/0834 v konečnom znení */  

	Brusel, 22. 6. 2005SEK(2005) 834 konečná verziaOdporúčanie preSTANOVISKO RADYv súlade s ods. 3 článku 5 nariadenia Rady (ES) č. 1466/97 zo 7. júla 1997 k aktualizovanému programu stability Portugalska na roky 2005-2009(predložené Komisiou)DÔVODOVÁ SPRÁVANariadenie Rady (ES) č. 1466/97 o posilnení dohľadu nad stavmi rozpočtov a o dohľade nad hospodárskymi politikami a ich koordinácii[1] stanovuje, že zúčastnené členské štáty, teda tie, ktoré prijali jednotnú menu, museli predložiť programy stability Rade a Komisii do 1. marca 1999. V súlade s článkom 5 tohto nariadenia musí Rada každý program stability preskúmať na základe hodnotenia vypracovaného Komisiou a výborom zriadeným na základe článku 114 zmluvy (Hospodársky a finančný výbor). Na základe odporúčania Komisie a po porade s Hospodárskym a finančným výborom, Rada po posúdení programu prednesie svoje stanovisko. Podľa nariadenia je potrebné, aby členské štáty predložili ročné aktualizácie svojich programov stability, ktoré môže tiež preskúmať Rada, v súlade s rovnakými postupmi. Prvý program stability Portugalska na obdobie rokov 1999-2002 bol predložený 30. decembra 1998 a posúdený Radou 8. februára 1999. Aktualizácie boli predkladané každý ďalší rok.Portugalské orgány predložili najnovšiu aktualizáciu programu stability 9. júna 2005. Aktualizácia zahŕňa obdobie od roku 2005 do roku 2009 a bola predložená vládou, ktorá bola zostavená na základe výsledkov všeobecných volieb z 20. februára 2005. Vláda schválila aktualizáciu 2. júna v súlade s portugalskými vnútroštátnymi postupmi (Zákon o rozpočtovej stabilite) a parlament ju prerokoval 9. júna 2005. Útvary Komisie vykonali technické hodnotenie tejto aktualizácie, pričom vzali do úvahy výsledky svojich jarných ekonomických predpovedí na rok 2005, zohľadnili kódex pravidiel[2], spoločne dohodnutú metodiku na odhad potenciálneho výkonu a cyklicky upravených sáld, odporúčania v rámci všeobecných usmernení hospodárskej politiky na obdobie 2003-2005 a správu Rady ECOFIN z 20. marca 2005 o „Zlepšení implementácie Paktu stability a rastu“, ktorú Európska rada schválila 22. marca 2005[3]. Hodnotenie viedlo k nasledovnému:-  Aktualizovaný program zodpovedá požiadavkám na údaje podľa „kódexu pravidiel pre obsah a formu programov stability a konvergenčných programov“[4]. Tento však neuvádza prognózy dlhodobej udržateľnosti verejných financií ale namiesto toho sa len zmieňuje o pracovnej skupine ustanovenej vládou na hodnotenie dlhodobej udržateľnosti systému sociálneho zabezpečenia.-  Aktualizácia programu stability je vypracovaná s ohľadom na potrebu upraviť deficit verejných financií, ktorý plánovaný vo výške 6,2 % HDP na rok 2005, výrazne presiahne úroveň 3 % HDP. Portugalské orgány vzhľadom na diskusie s Eurostatom oznámili nedávno toto číslo, ktoré nasleduje po deficite na úrovni 2,9 % HDP v rokoch 2002 až 2004 a ktoré sú viditeľne horšie v porovnaní s cieľom na úrovni 2,2 % HDP na rok 2005 stanovenom v predchádzajúcej aktualizácii programu. Toto zhoršenie sa vysvetľuje oveľa slabším nárastom ako sa očakávalo, prehodnotením nárastu výdavkov, prekročeniami v porovnaní s rozpočtom a nezavedením jednorázových opatrení plánovaných v predchádzajúcom programe[5], ako aj balíčkom úprav, prijatým novou vládou v júni 2005, ktorý predstavoval 0,6 % HDP. S cieľom znížiť deficit načrtáva aktualizácia stratégiu, ktorá počíta skôr s realizáciou štrukturálnych opatrení než by sa opierala o rozsiahle jednorázové a dočasné opatrenia, čo naznačuje zmenu pokiaľ ide o rozpočtovú stratégiu načrtnutú v predchádzajúcich aktualizáciach. Očakáva sa, že deficit verejných financií sa bude naďalej počas nadchádzajúcich rokov zlepšovať, ale aspoň do roku 2007 bude referenčnú hodnotu 3 % HDP prekračovať.-  Makroekonomický scenár uvedený v programe predpovedá, že rast reálneho HDP sa zvýši z 1 % v roku 2004 a 0,8 % v roku 2005 na 1,4 % v roku 2006, 2,2 % v roku 2007, 2,6 % v roku 2008 a 3,0 % v roku 2009. Tento profil je ovládaný narastajúcim domácim dopytom. Očakáva sa, že vplyvom zahraničných príspevkov dôjde len k malým odchýlkam od neutrálnej pozície, či už pozitívne alebo negatívne. Prognózy nárastu na rok 2005 a 2006 sú mierne pod úrovňou predpovedí útvarov Komisie, čo odráža najnovší vývoj situácie. Predpokladaný nárast HDP na nadchádzajúce roky zjavne podľa spoločne dohodnutej metodiky prekračuje úroveň trendu odhadovanú útvarmi Komisie; produkčná medzera sa bude počas trvania programu zmenšovať a očakáva sa, že sa do skončenia programu uzavrie. Nie je možné však vylúčiť, že úsilie o konsolidáciu rozpočtu môže zaťažiť nárast do vyššej miery ako sa implicitne očakávalo v programe. Na druhej strane skutočnosť, že sa rieši fiškálna situácia, ktorá nie je udržateľná, môže vyvolať priaznivý efekt dôvery. Navyše slabá konkurencieschopnosť na pozadí zvýšenej hospodárskej súťaže na portugalských vývozných trhoch môže ublížiť čistému príspevku vonkajšieho sektora k rastu. Predpovedané zrýchlenie ekonomickej aktivity preto závisí na riešení štrukturálnych nedostatkov v produktivite a konkurecieschopnosti a na schopnosti znovu si získať dôveru. Celkovo vzhľadom na skúsenosti z minulých rokov, prognózy rastu na roky 2007 až 2009 odrážajú optimistické očakávania, a preto zahŕňajú určité riziko. Rovnako sa zdá, že programové prognózy uvádzajú nižšie miery inflácie na roky 2005 a 2006, berúc do úvahy plánovaný nárast v nepriamych daniach.-  Aktualizácia počíta s tým, že deficit verejných financií dosiahne 6,2 % HDP v roku 2005, po mierach deficitu vo výške 2,9 % HDP v roku 2003 ako aj v roku 2004[6] (s výnimkou jednorázových a dočasných opatrení, tieto miery by boli 5,4 % a 5,2 % HDP). Počíta sa s poklesom deficitu na 4,8 % HDP v roku 2006, 3,9 % v roku 2007 a 2,8 % v roku 2008. Na rok 2009 sa v programe predpokladá ďalšie zníženie miery deficitu na úroveň 1,6 % HDP. Počíta sa s podobným vývojom primárneho salda: -3,3 % v roku 2005, -1,6 % v roku 2006 a -0,5 % HDP v roku 2007. Na rok 2008 a 2009 sa očakávajú primárne prebytky vo výške 0,7 % a 1,8 % HDP. Program sa zameriava na opatrenia so strednodobým dopadom a neopiera sa o rozsiahle dočasné opatrenia ako prostriedok na zlepšenie rozpočtového salda. Konsolidačné úsilie bude prebiehať počas celého programového obdobia, ale najmä na jeho začiatku, keďže podstatná časť tohto úsilia bude realizovaná v roku 2006. Výpočty útvarov Komisie, pri ktorých bola uplatnená spoločne dohodnutá metodika na údaje v programe ukazujú, že sa cyklicky upravený deficit podstatne narastie na 5,3 % HDP v roku 2005 ale postupne v roku 2009 poklesne na 1,4 %. Podrobné prognózy príjmov a výdavkov do roku 2009 ukazujú, že konsolidačným úsiliam napomôžu tak daňové príjmy, ako aj primárne výdavky s postupným príspevkom zameraným na stranu primárnych výdavkov. Začiatkom programového obdobia sa konsolidácia opiera najmä o zvýšené príjmy prostredníctvom vyšších daňových sadzieb (najmä zvýšenie štandardnej daňovej sadzby z 19 % na 21 %), nižších daňových dobropisov a zlepšeného systému výberu daní, čo čiastočne kompenzuje predchádzajúce jednorázové príjmy. V nadchádzajúcich rokoch sa očakáva zvýšený príspevok z výdavkového obmedzenia pochádzajúci z opatrení trvalého charakteru, akými sú reforma verejnej správy, vrátane ustálenia platov a zmien v štátnom systéme sociálneho a dôchodkového zabezpečenia, ktorého dopady na rozpočet sa prejavia najmä v strednodobom období. Podiel investovania v celkových vládnych výdavkoch počas programového obdobia mierne poklesne.-  Rozpočtové prognózy sú zaťažené niekoľkými rizikovými prvkami. Po prvé, zrýchlenie v hospodárskej oblasti, najmä od roku 2007, môže byť pomalšie než sa očakávalo. Po druhé, vývoj príjmov a výdavkov môže byť menej priaznivý než sa plánuje. Zvýšenie daňových sadzieb zvyšuje riziko daňových únikov a väčšina ohlasovaných obmedzení vo výdavkoch musí byť ešte právne zrealizovaná. Vláda plánuje predloženie opravného rozpočtu na rok 2005 do konca júna. Pokiaľ ide o nadchádzajúce roky, implementácia reforiem v oblasti výdavkov môže trvať dlhšie a dôsledkom toho ich krátkodobý a dlhodobý dosah môže byť menej významný než sa očakávalo. V tom prípade môže byť vláda požiadaná, aby si splnila svoje záväzky a prijala dodatočné opatrenia, s cieľom zabrániť prekročeniu deficitu nad 3 % HDP na dlhšie obdobie ako bolo plánované. Aj keď sa na roky 2008 a 2009 dodrží predpokladaný smer, rozpočtová pozícia v programe neposkytuje dostatočnú rezervu proti prekročeniu deficitného prahu pri bežných makroekonomických fluktuáciách. Rovnako nemôže zabezpečiť, aby sa strednodobý cieľ Paktu stability a rastu spočívajúci v takmer vyrovnanom rozpočtovom stave dosiahol pred koncom programového obdobia.-  Pomer dlhu k HDP prekročil referenčnú hodnotu 60 % HDP stanovenú zmluvou v roku 2003 a posúva sa na úroveň 61,9 % v roku 2004. Podľa aktualizácie po dosiahnutí 66,5 % HDP v roku 2005 bude miera zadlženia na najvyššej úrovni 67,8 % HDP v roku 2007 a následne klesne na úroveň 64,5 % v roku 2009. Vývoj hrubého dlhu môže byť menej priaznivý ako sa predpokladalo vzhľadom na už uvedené riziká v hospodárskej činnosti a riziká týkajúce sa cieľov deficitu verejných financií a vzhľadom na pravdepodobnosť, ktorá sa zakladá na predchádzajúcich skúsenostiach z úprav kapitálového toku spôsobujúcich prehlbovanie dlhu, najmä akumulácie finančných aktív.-  Pokiaľ ide o dlhodobú udržateľnosť verejných financií, zdá sa, že Portugalsko je vážne ohrozené predpokladanými rozpočtovými nákladmi súvisiacimi so starnúcou populáciou. V prípade absencie ďalších opatrení znemožní vysoký deficit a stúpajúci pomer dlhu k HDP trvalú udržateľnosť verejných financií, vzhľadom na to je nevyhnutné včasné dosiahnutie takmer vyváženého rozpočtového stavu. Už prijaté opatrenia štrukturálnych reforiem, najmä dôchodkovej a zdravotníckej oblasti, by mali zmierniť dopad starnúcej populácie na rozpočet. Tieto reformy sa však nejavia dostatočnými na zabezpečenie trvalej udržateľnosti. Reformy načrtnuté v aktualizácii, týkajúce sa najmä dôchodkových ustanovení pre štátnu správu, v prípade, že sa dôkladne zrealizujú, by k tomu mohli prispieť.-  Celkovo, hospodárske politiky načrtnuté v aktualizácii čiastočne zodpovedajú všeobecným usmerneniam hospodárskej politiky špecifickým pre danú krajinu v oblasti verejných financií. Ako bolo odporúčané, program počíta s konsolidáciou verejných financií, ktorá sa do veľkej miery uskutoční na strane výdavkov, aj keď postupne a neopiera sa o rozsiahle jednorázové alebo dočasné opatrenia. Navyše prognózy, ak sa dodržia, naznačujú zlepšenie cyklicky upraveného primárneho salda (bez jednorázových opatrení) o viac ako 0,5 % HDP každý rok. Program však neplánuje znížiť deficit pod úroveň 3 % HDP do roku 2008 a plánované obmedzenie výdavkov nebude dostatočné na dosiahnutie strednodobého cieľa Paktu stability a rastu týkajúceho sa takmer vyrovnaného rozpočtového stavu do konca programového obdobia.-  Vzhľadom na údaje o deficite a dlhu na rok 2005 a ďalšie roky predložené v aktualizácii programu stability, Komisia 22. júna v prípade Portugalska začala s postupom pri nadmernom deficite. Rada, pri rozhodovaní o existencii nadmerného deficitu v Portugalsku, taktiež vydá odporúčanie na úpravy tohto nadmerného deficitu; takéto odporúčanie okrem iného stanoví termín na úpravu nadmerného deficitu.Vzhľadom na uvedené hodnotenie by bolo vhodné, aby Portugalsko: (i) zamedzilo zhoršovaniu sa fiškálnej pozície v roku 2005 tým, že zabezpečí dôkladnú implementáciu ohlásených opravných opatrení; (ii) čím skôr dosiahlo trvalú úpravu nadmerného deficitu, prijatím zásadných krokov v roku 2006, po ktorých bude nasledovať zásadné zníženie každý rok a aby jednalo rozhodne v plánovaných opatreniach na zníženie vládnych výdavkov; aby využilo príležitosti na zrýchlenie zníženia rozpočtového deficitu najmä, aby vytvorilo rezervy pre prípad možného nižšieho ako plánovaného rastu, ktorý má dosah na rozpočet; (iii) dostalo mieru hrubého zadĺženia na trvalo klesajúcu úroveň tým, že zabezpečí, aby sa pokrok v znížení deficitu odrážal vo vývoji dlhu a aby sa vyhlo finančným transakciám, ktoré by zvyšovali dlh; (iv) kontrolovalo vývoj výdavkov, podľa možností prostredníctvom ohlásenia záväzných stropov pre špecifické výdavkové kategórie, v rámci komplexnej reformy programu, ktorá zlepší kvalitu a zabezpečí dlhodobú trvalú udržateľnosť verejných financií; (v) ďalej zlepšilo spracovanie všeobecných vládnych údajov.Na základe tohto posúdenia prijala Komisia priložené odporúčanie pre stanovisko Rady k aktualizovanému programu stability Portugalska a zasiela toto odporúčanie Rade.Odporúčanie preSTANOVISKO RADYv súlade s ods. 3 článku 5 nariadenia Rady (ES) č. 1466/97 zo 7. júla 1997 k aktualizovanému programu stability Portugalska na roky 2005-2009RADA EURÓPSKEJ ÚNIE,so zreteľom na zmluvu o založení Európskeho spoločenstva,so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami[7] a ich koordinácii, najmä na jeho článok 5 odsek 3,so zreteľom na odporúčanie Komisie,po porade s Hospodárskym a finančným výborom,PREDLOŽILA TOTO STANOVISKO:1.  Dňa [...] Rada preskúmala aktualizovaný program stability Portugalska na obdobie rokov 2005 až 2009. Program zodpovedá požiadavkám na údaje podľa „kódexu pravidiel pre obsah a formu programov stability a konvergenčných programov“[8]. Program však neposkytuje prognózy na dlhodobú udržateľnosť verejných financií. V súlade s týmto sa Portugalsko vyzýva, aby dosiahlo súlad s požiadavkami kódexu pravidiel.2.  Aktualizácia programu stability je vypracovaná s ohľadom na potrebu upraviť deficit verejných financií, ktorý plánovaný vo výške 6,2 % HDP na rok 2005, výrazne presiahne úroveň 3 %HDP. Portugalské orgány vzhľadom na diskusie s Eurostatom oznámili nedávno toto číslo, ktoré nasleduje po deficite na úrovni 2,9 % HDP v rokoch 2002 až 2004 a ktoré sú viditeľne horšie v porovnaní s cieľom na úrovni 2,2 % HDP na rok 2005 stanovenom v predchádzajúcej aktualizácii programu. Toto zhoršenie sa vysvetľuje oveľa slabším nárastom ako sa očakávalo, prehodnotením nárastu výdavkov, prekročeniami v porovnaní s rozpočtom a nezavedením jednorázových opatrení plánovaných v predchádzajúcom programe, ako aj balíčkom úprav, prijatým novou vládou v júni 2005, ktorý predstavoval 0,6 %HDP. S cieľom znížiť deficit načrtáva aktualizácia stratégiu, ktorá počíta skôr s realizáciou štrukturálnych opatrení než by sa opierala o rozsiahle jednorázové a dočasné opatrenia, čo naznačuje zmenu pokiaľ ide o rozpočtovú stratégiu načrtnutú v predchádzajúcich aktualizáciách. Očakáva sa, že deficit verejných financií sa bude naďalej počas nadchádzajúcich rokov zlepšovať, ale aspoň do roku 2007 bude referenčnú hodnotu 3 % HDP prekračovať.3.  Makroekonomický scenár, z ktorého tento program vychádza, predpokladá, že sa rast reálneho HDP zvýši z 0,8 % v roku 2005 na 3,0 % v roku 2009, s jednotlivými hodnotami nárastu 1,4 %, 2,2 % a 2,6 % v nadchádzajúcich rokoch. Na základe týchto informácií, sú prognózy nárastu pre prvú časť programu presvedčivé, zatiaľ čo sú tu oveľa väčšie riziká v nadchádzajúcich rokoch. Štrukturálne opatrenia, ktoré sa zaoberajú produktivitou a konkurencieschopnosťou a znovu získavajú dôveru sú zásadnými, ak sa má zrealizovať prognózovaný rast. Rovnako sa zdá, že programové prognózy na roky 2005 a 2006 uvádzajú nižšie miery inflácie, berúc do úvahy plánovaný nárast v nepriamych daniach.4.  Cieľom programu je dosiahnuť deficit verejných financií pod úrovňou referenčnej hodnoty 3 % HDP do roku 2008. Očakáva sa pokles podielu pomeru zadlženia z 6.2 % HDP v roku 2005 na 4,8 % HDP v roku 2006, 3,9 % v roku 2007, 2,8 % v roku 2008 a 1,6 % v roku 2009. Výpočty útvarov Komisie, pri ktorých bola uplatnená spoločne dohodnutá metodika na údaje v programe ukazujú, že cyklicky upravený deficit po náraste na 5,3% HDP v roku 2005 postupne v roku 2009 klesne na 1,4 %. Konsolidačné úsilie bude prebiehať počas celého programového obdobia, ale najmä na jeho začiatku, keďže podstatná časť tohto úsilia bude realizovaná v roku 2006. Začiatkom programového obdobia sa konsolidácia opiera najmä o zvýšené príjmy prostredníctvom vyšších daňových sadzieb (najmä zvýšenie štandardnej daňovej sadzby z 19 % na 21 %), nižších daňových dobropisov a zlepšeného systému výberu daní, čo čiastočne kompenzuje predchádzajúce jednorázové príjmy. V nadchádzajúcich rokoch sa očakáva zvýšený príspevok z výdavkového obmedzenia pochádzajúci z opatrení trvalého charakteru, akými sú napríklad reforma verejnej správy, vrátane ustálenia platov a zmien v štátnom systéme sociálneho a dôchodkového zabezpečenia, ktorého dopady na rozpočet sa prejavia najmä v strednodobom období. Podiel investovania v celkových vládnych výdavkoch počas programového obdobia mierne poklesne.5.  Rozpočtový výsledok tak, ako je naplánovaný v programe, podlieha niekoľkým rizikám. Po prvé, zrýchlenie v hospodárskej oblasti môže byť pomalšie než sa očakávalo v závislosti od účinného dosahu fiškálnych konsolidačných opatrení a vzhľadom na očakávaný nárast v medzinárodnej hospodárskej súťaži na portugalských vývozných trhoch. Po druhé, opatrenia na zvýšenie príjmov a obmedzenia výdavkov môžu byť menej účinné než sa predpokladalo, alebo môže trvať dlhšie, kým sa dosiahnu očakávané výsledky. Zvýšenie daňových sadzieb zvyšuje riziko daňových únikov a väčšina ohlasovaných obmedzení vo výdavkoch musí byť ešte právne zrealizovaná. V tom prípade môže byť vláda požiadaná, aby si splnila svoje záväzky a prijala dodatočné opatrenia, s cieľom zabrániť prekročeniu deficitu nad 3 % HDP na dlhšie obdobie ako bolo plánované. Navyše aj keď sa dodrží predpokladaný smer, rozpočtová pozícia v programe neposkytuje dostatočnú rezervu proti prekročeniu deficitného prahu pri bežných makroekonomických fluktuáciách aspoň do roku 2009. Rovnako nemôže zabezpečiť, aby sa strednodobý cieľ Paktu stability a rastu spočívajúci v takmer vyrovnaného rozpočtového stavu dosiahol v rámci programového obdobia. Analýza citlivosti ukazuje, že v prípade nepriaznivého makroekonomického vývoja by deficit v roku 2009 bol stále na úrovni 3 % alebo veľmi blízko tejto hodnoty .6.  Pomer dlhu k HDP prekročil referenčnú hodnotu 60 % HDP stanovenú zmluvou v roku 2003 a posúva sa na úroveň 61,9 % v roku 2004. Podľa aktualizácie po dosiahnutí 66,5 % HDP v roku 2005 bude miera zadlženia na najvyššej úrovni 67,8 % HDP a bude klesať, až kým nedosiahne úroveň 64,5 % v roku 2009. Vývoj miery hrubého zadlženia môže byť menej priaznivý, ako sa predpokladalo vzhľadom na už uvedené riziká v hospodárskej činnosti a riziká týkajúce sa rozpočtových cieľov pre deficit a vzhľadom na pravdepodobnosť, ktorá sa zakladá na predchádzajúcich skúsenostiach z úprav kapitálového toku spôsobujúcich prehlbovanie dlhu, najmä kumulácie finančných aktív.7.  Pokiaľ ide o dlhodobú udržateľnosť verejných financií, zdá sa, že Portugalsko je vážne ohrozené predpokladanými rozpočtovými nákladmi súvisiacimi so starnúcou populáciou. Do tohto dátumu prijaté opatrenia štrukturálnych reforiem, najmä v dôchodkovej a zdravotníckej oblasti, by mali zmierniť dopad starnúcej populácie na rozpočet. Tieto reformy sa však nejavia dostatočnými na zabezpečenie trvalej udržateľnosti. Reformy načrtnuté v aktualizácii, týkajúce sa najmä dôchodkových ustanovení pre štátnu správu, v prípade, že sa dôkladne zrealizujú, by k tomu mohli prispieť. Vláda si objednala správu na zhodnotenie dlhodobej udržateľnosti systému sociálneho zabezpečenia.8.  Celkovo, hospodárske politiky načrtnuté v aktualizácii čiastočne zodpovedajú všeobecným usmerneniam hospodárskej politiky špecifickým pre danú krajinu v oblasti verejných financií. Ako bolo odporúčané, program počíta s konsolidáciou verejných financií, ktorá sa do veľkej miery uskutoční na strane výdavkov a neopiera sa o rozsiahle jednorázové alebo dočasné opatrenia. Navyše prognózy, ak sa dodržia, naznačujú zlepšenie cyklicky upraveného primárneho salda (bez jednorázových opatrení) o viac ako 0,5 % HDP každý rok. Program však neplánuje znížiť deficit pod úroveň 3 % HDP do roku 2008 a plánované obmedzenie výdavkov nebude dostatočné na dosiahnutie strednodobého cieľa Paktu stability a rastu týkajúceho sa takmer vyrovnaného rozpočtového stavu do konca programového obdobia.9.  Vzhľadom na údaje o deficite a dlhu na rok 2005 a ďalšie roky, ktoré boli predložené v aktualizácii programu stability, Komisia 22. júna v prípade Portugalska začala s postupom pri rozsiahlom deficite. Rada, pri rozhodovaní o existencii nadmerného deficitu v Portugalsku, taktiež vydá odporúčanie na úpravy tohto nadmerného deficitu; takéto odporúčanie okrem iného stanoví termín na úpravu nadmerného deficitu.* * *Vzhľadom na uvedené hodnotenie je Rada toho názoru, že Portugalsko by malo:(i) zamedziť zhoršovaniu sa fiškálnej pozície v roku 2005 tým, že zabezpečí dôkladnú implementáciu ohlásených opravných opatrení;(ii) čím skôr dosiahnuť trvalú úpravu nadmerného deficitu, prijatím zásadných krokov v roku 2006, po ktorých bude nasledovať zásadné zníženie každý rok a malo by jednať rozhodne v plánovaných opatreniach na zníženie vládnych výdavkov; využiť príležitosti na zrýchlenie zníženia rozpočtového deficitu najmä, by malo vytvoriť rezervy pre prípad možného nižšieho ako plánovaného rastu, ktorý má dosah na rozpočet;(iii) dostať mieru hrubého zadĺženia na trvalo klesajúcu úroveň tým, že zabezpečí, aby sa pokrok v znížení deficitu odrážal vo vývoji dlhu a malo by sa vyhnúť finančným transakciám, ktoré by zvyšovali dlh;(iv) kontrolovať vývoj výdavkov, podľa možností prostredníctvom ohlásenia záväzných stropov pre špecifické výdavkové kategórie, v rámci komplexnej reformy programu, ktorá zlepší kvalitu a zabezpečí dlhodobú trvalú udržateľnosť verejných financií;(v) ďalej zlepšiť spracovanie všeobecných vládnych údajov.Porovnanie kľúčových makroekonomických a rozpočtových prognóz2004 | 2005 | 2006 | 2007 | 2008 | 2009 |[1] Ú. v. ES L 209, 2.8.1997. Všetky dokumenty, na ktoré odkazuje tento text, je možné nájsť na tejto internetovej stránke: http://europa.eu.int/comm/economy_finance/about/activities/sgpúmain_en.htm[2] Revidované stanovisko Hospodárskeho a finančného výboru k obsahu a forme programov stability a konvergenčných programov, podporených radou ECOFIN dňa 10.7.2001.[3] Pozri závery predsedníctva zo zasadnutia Európskej rady, v Bruseli 22. a 23. marca 2005 (7619/05) a správu rady ECOFIN Európskej rade z 20. marca 2005 (7423/05).[4] Portugalské orgány predložili aktualizovaný program v decembri 2004, čo je v súlade s oficiálne požadovaným dátumom podania. Vzhľadom na nadchádzajúce všeobecné voľby v Portugalsku, sa v tom čase rozhodlo program nehodnotiť ale počkať na jeho aktualizáciu predloženú novou vládou.[5] Táto vláda, ktorá nastúpila do úradu v marci 2005 poverila dodatočnú komisiu, ktorá sa zodpovedá guvernérovi centrálnej banky, zhodnotením situácie vládnych financií na rok 2005. V polovici mája, komisia predložila svoje závery a v prípade, že sa nezmenia politiky na rok 2005 predpovedala deficit vo výške 6,8 % HDP.[6] Eurostat oznámil vo svojej tlačovej správe č. 34/2005 z 18. marca 2005 existenciu „pokračujúcich diskusií medzi Eurostatom a Portugalskom o súlade medzi údajmi na báze ukončenej transakcie a údajmi na báze platby, predloženými Portugalskom, za obdobie rokov 2001 - 2004.“ Portugalské úrady predložili následne informácie, ktoré preukázali malé úpravy nahor za roky 2000, 2002 a 2003, poskytujúce miery deficitu vo výške 2,9 % HDP pre každý z týchto rokov. Eurostat v súčasnosti hodnotí tieto úpravy.[7] ES L 209, 02.08.1997, s. 1. Všetky dokumenty, na ktoré odkazuje tento text je možné nájsť na tejto internetovej stránke: http://europa.eu.int/comm/economy_finance/about/activities/sgp/main_en.htm[8] Portugalské orgány predložili aktualizovaný program v decembri 2004, čo je v súlade s oficiálne požadovaným dátumom podania. Vzhľadom na nadchádzajúce všeobecné voľby v Portugalsku, sa v tom čase rozhodlo program nehodnotiť ale počkať na jeho aktualizáciu predloženú novou vládou.